# Ham (eina)

L'ham és un instrument per a la pesca dels peixos ja sigui clavant-lo a la seva boca com, més rarament, punxant el cos del peix. Els hams han estat emprats durant segles pels pescadors per capturar peixos d'aigua dolça o salada. El 2005, l'ham de pescar va ser escollit per Forbes com una de les 20 eines principals en la història de la humanitat. Els hams normalment estan units a algun tipus de fil de pescar o a unes estructures per atraure l'animal coneguda com cimbell (els més coneguts es diuen cullereta i mosca) En el cas de la pesca amb palangre hi ha una gran quantitat d'hams inferits (units) a uns llargs cordills de pescar (que s'anomena baga). Hi ha gran varietat d'hams que s'adapten al propòsit i la intenció dels pescadors. Els hams estan dissenyats per suportar diversos tipus d'esquers naturals o artificials; que imiten les preses del peix que es vol pescar.
Els hams actuals estan fets ja sia d'acer amb alt contingut de carboni, acer amb aliatge amb vanadi o acer inoxidable depenent de l'aplicació.

## Història

Exemples dels hams més antics es troben a Palestina de fa uns 9.000 anys. Els hams es feien de tots tipus de materials incloent-hi la fusta, productes animals i ossos humans, banya, closques, pedra, bronze i ferro. Els hams d'acer de qualitat van aparèixer a Europa al segle xvii i van passar a ser fets per professionals.

### Fabricació tradicional

La fabricació tradicional de diverses menes d'hams a Catalunya i València fou reconeguda i apreciada.
* Els catalans Sala, pare i fill, fundaren la primera fàbrica d'hams a Marsella.

## Article monogràfic

El barceloní Antoni Sañez Reguart va tractar dels hams en la seva obra «Diccionario de los artes de la pesca nacional».

## Particularitats
### Potera

Les poteres són hams especials per a la pesca del calamar.

### Diablet

Un diablet o ham d'agulla petita és la denominació d'una mena d'hams petits a Catalunya i València.

### El cordill català en una novel·la de Hemingway

Una de les maneres més senzilles de pescar és amb un ham lligat amb un cordill. En l'obra "El vell i el mar", Ernest Miller Hemingway parla del "...bon cordill català...". La cita elogia, de forma implícita, la indústria catalana dels corders i cordillers. També indica l'ús del cordill com a llinya a l'illa de Cuba.

## Referències

* ↑ «Forbes Ranks Fish Hook 19th In History of Civilization». Arxivat de l'original el 2009-01-22. [Consulta: 3 febrer 2009].
* ↑ Ferran Canyameres. Diccionari de marina. Ferran Canyameres i Casamada, 1 gener 1983, p. 181–. BNC:1001098972.
* ↑ C.Michael Hogan (2008) Morro Creek, The Megalithic Portal, ed. by A. Burnham
* ↑ «Mustad Hook History». Arxivat de l'original el 2007-07-08. [Consulta: 3 febrer 2009].
* ↑ Exposiciones internacionales de Pesca y Aqüicultura de Arcachon y Boulogne - sur - Mer y estudios y observaciones sobre los establecìmientos piscícalas, ostrícolas de crústáceos...: Memoria presentada al Excmo. Sr. Ministro de Marina por los vocales de la comision permanente de pasca Mariana de la Paz Graells y Cesáreo Fernández. Establ. tipogr. de Estrada Diaz y López, 1867, p. 125–.
* ↑ Tomás Bertrán Soler. Itinerario descriptivo de Cataluña. Imprenta de Oliveres, 1847, p. 137–.
* ↑ Sabin Berthelot. Études sur les pèches maritimes dans la Méditerranée et l'océan. Challamel aîné, 1868, p. 57–.
* ↑ Antonio Sañez Reguart. Diccionario Histórico de Las Artes de la Pesca Nacional. Editorial MAXTOR, 2009, p. 140–. ISBN 978-84-9761-600-3.
* ↑ Eduardo Chao; José Monlau y Sala; Manuel María José de Galdo y López Los tres reinos de la naturaleza: Zoología. Gaspar y Roig, 1855, p. 673–.
* ↑ Ensayo para una historia de los peces ... de la costa de Galicia. Cane, 1788, p. 199–.
* ↑ DCVB: Potera
* ↑ Brian Mutton; Food and Agriculture Organization of the United Nations Engineering applications: 2. Hauling devices for small fishing craft. Food & Agriculture Org., 30 gener 1984, p. 18–. ISBN 978-92-5-301281-7.
* ↑ Marie-Claire Zimmermann; Anne Charlon Actes del dotzè Col·loqui Internacional de Llengua i Literatura Catalanes: Universitat de París IV-Sorbonne, 4-10 de setembre de 2002. L'Abadia de Montserrat, 2003, p. 130–. ISBN 978-84-8415-534-8.
* ↑ Diccionario marítimo español: que además de las definiciones de las voces con sus equivalentes en francés, inglés e italiano, contiene tres vocabularios de estos idiomas con las correspondencias castellanas. en la Imprenta Real, 1831, p. 578–.
* ↑ The Old Man and the Sea; Ernest Hemingway : "...good Catalan cordel...".(anglès)
* Wakeford, Jacqueline. Fly Tying Tools and Materials. Nova York: Lyons & Burford, Publishers, 1992. ISBN 1558211837).
* Dunaway, Vic. Vic Dunaway's Complete Book of Baits, Rigs & Tackle. Miami, FL: Wickstrom Press, 1973. ISBN 0936240121.
* Dalrymple, Byron W. How to Rig and Fish Fish and Natural Baits. Nova York: Funk & Wagnalls, 1976.
Viccionari